1. ข้อมูลทั่วไป

บริษัท ซัสโก้ จำกัด (มหาชน) เป็นผู้จำหน่ายน้ำมันเชื้อเพลิง^(*) ซึ่งส่วนใหญ่คือ เบนซิน ดีเซล
แก๊สโซฮอล์ ก๊าซธรรมชาติ และน้ำมันหล่อลื่น

ผ่านสถานีบริการน้ำมันแก่ผู้ใช้ยานพาหนะ รวมทั้งภาคขนส่งและบริการ และบริษัทฯ
จะจำหน่ายจากคลังน้ำมันของบริษัทฯ ไปให้ลูกค้าที่อยู่ใน

ภาคอุตสาหกรรมต่าง ๆ ซึ่งเป็นผู้ใช้โดยตรง
และผู้ค้าน้ำมันรายอื่นที่ซื้อไปจำหน่ายแก่ผู้บริโภคอีกทอดหนึ่ง

การค้าน้ำมันดังกล่าวได้กระทำภายใต้เครื่องหมายการค้าของบริษัทฯ ซึ่งเป็นรูปหยดน้ำมัน
และเครื่องหมาย “SUSCO” ส่วนน้ำมันหล่อลื่นนั้น บริษัทฯ
ได้ขายผลิตภัณฑ์ที่มีเครื่องหมายการค้าอื่นด้วย

บริษัทฯ เป็นบริษัทจดทะเบียนในตลาดหลักทรัพย์แห่งประเทศไทย ทะเบียนเลขที่ บมจ.80

ณ วันที่ 31 ธันวาคม 2555 บริษัทฯ มีทุนจดทะเบียน 1,395 ล้านบาท ประกอบด้วยหุ้นสามัญจำนวน
1,395 ล้านหุ้น มูลค่าที่ตราไว้หุ้นละ 1 บาท

และมีทุนชำระแล้วเป็นเงิน 1,100 ล้านบาท ประกอบด้วยหุ้นสามัญจำนวน 1,100 ล้านหุ้น
มูลค่าที่ตราไว้หุ้นละ 1 บาท

ณ วันที่ 31 ธันวาคม 2555 บริษัทฯ มีบริษัทย่อย 8 บริษัท ในจำนวนนี้ เป็นบริษัทที่บริษัทฯ
ถือหุ้นอยู่ร้อยละ 99.99 คือ : 1) บริษัท ซัสโก้รีเทล

จำกัด 2) บริษัท น้ำมันสยามมงคล จำกัด และ 3) บริษัท สิริเจริญวัฒนา จำกัด ส่วนอีก 5 บริษัท
เป็นบริษัทที่บริษัทฯ ได้ซื้อหุ้นทั้งหมดมาจากกลุ่ม

บริษัทของ PETRONAS ในประเทศไทย เมื่อวันที่ 3 ธันวาคม 2555 คือ : 1) บริษัท ซัสโก้
ดีลเลอร์ส จำกัด (เดิมมีชื่อว่าบริษัท ปิโตรนาส รีเทล

(ประเทศไทย) จำกัด) 2) บริษัท ซัสโก้ รีเทล พร็อพเพอร์ตี้ จำกัด (เดิมมีชื่อว่า บริษัท
ปิโตรนาส รีเทล พร็อพเพอร์ตี้ (ประเทศไทย) จำกัด)

3) บริษัท ซัสโก้ มาร์เก็ตติ้ง จำกัด (เดิมมีชื่อว่า บริษัท ปิโตรนาส มาร์เก็ตติ้ง (ประเทศไทย)
จำกัด) 4) บริษัท ซัสโก้ ลูบริแคนท์ส จำกัด (เดิมมีชื่อว่า

บริษัท ปิโตรนาส ลูบริแคนท์ส (ประเทศไทย) จำกัด) และ 5) บริษัท ซัสโก้ พร็อพเพอร์ตี้ จำกัด
(เดิมมีชื่อว่า บริษัท ยูนิเวอร์แซล ทรัพย์สิน จำกัด)

ธุรกิจหลักของบริษัทย่อยส่วนใหญ่คือการจัดจำหน่ายผลิตภัณฑ์น้ำมันเชื้อเพลิงเช่นเดียวกับของบริษัทฯ
ส่วนบริษัทย่อยที่เหลือเป็นผู้ดำเนินการ

และบริหารสถานีบริการก๊าซธรรมชาติสำหรับยานยนต์ ให้เช่าที่ดินและสถานีบริการ
และจำหน่ายน้ำมันหล่อลื่น

ณ วันที่ 31 ธันวาคม 2555 บริษัทฯ และบริษัทย่อย 2 บริษัท คือ บริษัท ซัสโก้ รีเทล จำกัด
และบริษัท น้ำมันสยามมงคล จำกัด มีสถานีบริการ

น้ำมันที่ดำเนินการภายใต้เครื่องหมายการค้าของบริษัทฯ จำนวน 139 แห่ง ส่วนบริษัทย่อยอีก 5
บริษัท มีสถานีบริการน้ำมันที่ขณะนี้ยังดำเนินการ

ภายใต้เครื่องหมายการค้าอื่น คือ PETRONAS อยู่จำนวน 96 แห่ง และบริษัทย่อยอีก 1 บริษัท คือ
บริษัท สิริเจริญวัฒนา จำกัด เป็นผู้ดำเนินการและ

บริหารสถานีบริการก๊าซธรรมชาติ 2 สถานี รวมเป็นสถานีบริการน้ำมันในกลุ่มของบริษัทฯ
ทั้งสิ้นจำนวน 237 แห่ง กระจายอยู่เกือบทั่วประเทศ

(โปรดดูรายละเอียดในหน้า 3 ถึงหน้า 5 ข้อ 2.2 เรื่อง “ภาพรวมการประกอบธุรกิจของบริษัทฯ
บริษัทย่อย และบริษัทร่วม”)

บริษัทฯ มีคลังน้ำมัน 3 แห่ง ได้แก่ คลังน้ำมันราษฎร์บูรณะ คลังน้ำมันสุราษฎร์ธานี
และคลังน้ำมันสงขลา

สำนักงานใหญ่ และคลังน้ำมัน มีที่ตั้ง ดังนี้ :

  ก.) สำนักงานใหญ่ และคลังน้ำมันราษฎร์บูรณะ

  ตั้งอยู่ ณ เลขที่ 139 ถนนราษฎร์บูรณะ แขวงบางปะกอก เขตราษฎร์บูรณะ กรุงเทพมหานคร
  10140

  โทรศัพท์ 0-2428-0029 (16 สาย) โทรสาร 0-2427-6270 และ 0-2427-6460

  E-mail address : info@susco.co.th และ Website : www.susco.co.th

  ข.) คลังน้ำมันสุราษฎร์ธานี

  ตั้งอยู่ ณ เลขที่ 122 หมู่ 3 ถนนเลี่ยงเมือง ตำบลบางกุ้ง อำเภอเมือง จังหวัดสุราษฎร์ธานี
  84000

  โทรศัพท์ 0-7728-5131-3 โทรสาร 0-7728-5134

  ค.) คลังน้ำมันสงขลา

  ตั้งอยู่ ณ เลขที่ 282 หมู่ 5 ตำบลสทิงหม้อ อำเภอสิงหนคร จังหวัดสงขลา 90280

  โทรศัพท์ 0-7433-1034 -6 โทรสาร 0-7433-1039

* คำว่า “น้ำมัน” ที่ใช้ในแบบแสดงรายการข้อมูลนี้ ถ้ามิได้กำหนดไว้โดยชัดแจ้งเป็นอย่างอื่น
ให้หมายความถึงน้ำมันเชื้อเพลิง ตามความหมายที่กำหนดไว้

ในมาตรา 4 แห่งพระราชบัญญัติควบคุมน้ำมันเชื้อเพลิง (ฉบับที่ 2) พ.ศ. 2550 ซึ่งได้กำหนดไว้ว่า
“น้ำมันเชื้อเพลิง” หมายความว่า

“(1) ก๊าซธรรมชาติ ก๊าซปิโตรเลียมเหลว น้ำมันดิบ น้ำมันเบนซิน น้ำมันเชื้อเพลิงสำหรับเครื่องบิน
น้ำมันก๊าด น้ำมันดีเซล น้ำมันเตา และน้ำมันหล่อลื่น...”